钦定古今图书集成/明伦汇编/闺媛典/第017卷 > 浣溪纱八首 孙光宪
## 钦定古今图书集成/明伦汇编/闺媛典/第017卷 > 浣溪纱八首 孙光宪

花渐凋疏不耐风，画帘垂地晚堂空。堕阶萦藓舞愁
红。腻粉半黏金靥子，残香犹暖绣薰笼。蕙心无处
与人同。

“揽镜无言泪欲流。凝情半日懒梳头。一庭疏雨湿春
愁。杨柳祇知伤怨别，杏花应信损娇羞。”“泪霑魂断
轸离忧半踏长裙宛约行。晚帘疏处见分明。此时堪恨昧平
生。早是销魂残烛影，更愁闻著品弦声。杳无消息
若为情。”

兰沐初休曲槛前。暖风迟日洗头天。湿云新敛未梳
蝉。翠被半将遮粉臆，宝钗长欲坠香肩。此时模样
不禁怜。

何事相逢不展眉。苦将情分恶猜疑。眼前行止想应
知。半恨半嗔回面处，和娇和泪泥人时。万般饶得
为怜伊。

静想离愁暗泪零。欲栖云雨计难成。少年多是薄情
人。万种保持图永远，一般模样负神明。到头何处
问平生。

叶坠空阶折早秋。细烟轻雾锁妆楼。寸心双泪惨娇
羞。风月但牵魂梦苦，岁华偏感别离愁。恨和相忆
两难酬。

自入春来月夜稀。今宵蟾彩倍凝辉。强开襟抱出帘
帷。啮指暗思花下约，凭阑羞睹泪痕衣。薄情狂荡
几时归。